ПРОЕКТИРАНЕ И СТРОИТЕЛСТВО НА АВТОМАГИСТРАЛА 
„РУСЕ - ВЕЛИКО ТЪРНОВО“
Автомагистралата „Русе - Велико Търново“ ще бъде основна връзка, свързваща планирания мост над река Дунав при Русе с гр. Велико Търново, както и ще осигурява връзка с път I-4 Коритна - Севлиево - Велико Търново - п. в. „Белокопитово“ на АМ „Хемус“ с път I-3 Гара Бяла - Плевен - Коритна - Ботевград и с бъдещия участък от АМ „Хемус“ край Велико Търново.
Изграждането на автомагистралата е сред приоритетните обекти, тъй като направлението осигурява връзка между държавите от Североизточна Европа през Румъния и България с Гърция и Турция, както и между Балтийско и Средиземно море. С нея ще се подобри транспортното обслужване на международния и вътрешния трафик, ще се повиши безопасността на движението и транзитният трафик ще бъде изведен извън населените места. 
Проектното трасе на автомагистрала „Русе - Велико Търново“ е 132,84 км. 
Разделено е на три участъка:
· Участък № 1: Русе - Бяла (пресичане с път I-5 „Русе - Бяла“) от 0+400 до км 40+640 - дължина 40,24 км;
· Участък № 2: Обход на гр. Бяла (пресичане с път I-3 Гара Бяла - Плевен) от км 40+640 до км 76+040 - дължина 35,4 км;
· Участък № 3: Бяла - Велико Търново (пресичане с път I-5 Велико Търново - Габрово) от км 76+040 до км 133+240 - дължина 57,2 км.
Трасето на автомагистралата ще започва от Русе при планирания мост над река Дунав и ще достига до град Дебелец, където трафикът се разделя в посока проход „Шипка“ и Прохода на Републиката. 
Въз основа на разработения идеен проект, проектният габарит е Г27 с три ленти за движение в посока (две активни и една аварийна), средна разделителна ивица и банкети. Трасето в първите два участъка включва 10 броя виадукти по директното трасе. Връзката на републиканските и част от общинските пътища ще се осъществява чрез 10 пътни възела, а достъпът до земеделските земи ще е чрез 8 селскостопански пресичания. Предвидени са и площадки за отдих.
Автомагистралата е част от основната ТЕН-Т мрежа. Срокът, в който основната ТЕН-Т мрежа трябва да бъде изградена и завършена, е края на 2030 г., съгласно Регламент (ЕС) № 1315/2013 на Европейския парламент и на Съвета от 11 декември 2013 г. относно насоките на Съюза за развитието на трансевропейската транспортна мрежа и за отмяна на Решение № 661/2010/ЕС. Част от подготовката за извършване на строителните дейности (идеен проект, ОВОС и др.) за проекта за изграждане на AM „Русе - Велико Търново“ е финансирана по ОПТТИ 2014-2020. 
На 18.06.2025 г., между АПИ и УО на ПТС, е подписан Административен договор № ДПТС-4 за предоставяне на частична безвъзмездна финансова помощ за проект BG16FFPR001-2.001-0001 „Автомагистрала Русе – Велико Търново от км 0+400 до км 76+040“. 

Участък № 1: Русе - Бяла от км 0+400 до км 40+640 (пресичане с път I-5 Русе - Бяла)
Участъкът от Русе до Бяла, с дължината 40,24 км, е предвидено да бъде с габарит Г27 и проектна скорост 120 км/ч, с четири ленти за активно движение, разделителна ивица и две ленти за аварийно спиране. Отсечката ще започва на 3 км източно от Дунав мост при гр. Русе при пътен възел с път ІІ-21 Русе - Силистра и ще завършва непосредствено след пътния възел с път І-5 Русе - Велико Търново, при 40-ти км по автомагистралното трасе, в района на Две могили.
Съгласно идейния проект за връзка с пътищата от републиканската и част от общинските пътни мрежи в участъка и за пресичане на препятствия е предвидено изграждане на общо 12 пътни възела и виадукти:
· пътен възел с път II-21 Русе - Силистра на км 0+580;
· пътен възел с път RSE1130 „/I-2/ Русе - Николово“ на км 6+463;
· пътен възел с път I-2 Русе - Варна на км 14+591;
· пътен възел с път III-501 Басарбово - Иваново на км 23+282;
· пътен възел с път RSE2107 път I-5 Русе - Иваново на км 27+993;
· пътен възел с път I-5 Русе - Велико Търново на км 40+071.
· виадукт на км 7+564 над ж.п. линия;
· виадукт на км 16+200;
· виадукт на км 20+912 над р. Русенски Лом;
· виадукт на км 22+553;
· виадукт на км 36+901;
· виадукт на км 39+456. 

При пресичанията с пътища с и без пътни възли са предвидени общо 12 големи съоръжения – 4 пътни подлеза и 8 надлеза.
Селскостопанските пресичания ще са общо 4, от които 2 селскостопански надлеза и 2 селскостопански подлеза.
ИЗПЪЛНИТЕЛ НА ДОГОВОРА ЗА ПРОЕКТИРАНЕ (ИЗГОТВЯНЕ НА ТЕХНИЧЕСКИ ПРОЕКТ) И СТРОИТЕЛСТВО: ДЗЗД „ХЕМУС-16320“. В обединението партньори са: „Инфра Експерт“ АД, „Автомагистрали - Черно море“ АД, „Пътинженерингстрой-Т“ ЕАД и „Трансконсулт-22“ ЕООД.
ДОГОВОР: № РД-37-55 от 18.10.2022 г.
СТОЙНОСТ: 876 525 100,64 лв. без ДДС или 448 160 167,62 евро без ДДС
СРОК ЗА ИЗПЪЛНЕНИЕ: 2 284 календарни дни
ИЗПЪЛНИТЕЛ НА СТРОИТЕЛНИЯ НАДЗОР: ДЗЗД „ЛИДЕР КОНСУЛТ“. Партньори в обединението са: „Трафик Холдинг“ ЕООД, „Строл – 1000“ АД, „ЕН АР Консулт“ ЕООД и „Де Ни Ди“ ЕООД. 
ДОГОВОР: № РД-37-101 от 21.12.2022 г.
СТОЙНОСТ: 12 739 286,25 лв. без ДДС или 6 513 493.63 евро без ДДС
СРОК ЗА ИЗПЪЛНЕНИЕ:  до датата на изтичане на последния гаранционен срок за строежа
На 19.12.2022 г. е стартирал срокът за проектиране за участъка, като за участък 1 следва да завърши на средата на 2029 г.
От страна на МРРБ е издадено Разрешение за строеж № РС-17 от 18.02.2026г. за обект: АМ „Русе–Велико Търново“ от км 0+400 до км 76+040, участък №1: Русе – Бяла” от км 0+500 до км 40+640.
На 26.05.2026 г. е подписан Протокол за откриване на строителна площадка и за определяне на строителна линия и ниво за строежи на техническата инфраструктура. 
На 27 май започна изграждането на над 40 км от Русе до Бяла.

Участък № 2: Обход на гр. Бяла от км 40+640 до км 76+040 (пресичане с път I-3 Гара Бяла - Плевен)
Отсечката Обход на гр. Бяла, с дължина 35,4 км, е предвидено да бъде с габарит Г27 и проектна скорост 120 км/ч, с четири ленти за активно движение, разделителна ивица и две ленти за аварийно спиране. Участъкът ще започва при 40-ти км, непосредствено след пътния възел с път І-5 Русе - Велико Търново, и ще завършва при 76-ти км след пътния възел с път I-3 Гара Бяла - Плевен.
В отсечката са предвидени общо 8 пътни възела и виадукти:
· пътен възел с път RSE1001 Горно Абланово на км 44+619;
· пътен възел с път II-54 Свищов - Бяла на км 61+734;
· пътен възел с път II-54 Свищов - Бяла при Гара Бяла на км 68+566;
· пътен възел с път I-3 Плевен - Бяла на км 75+345;
· виадукт на км 49+444;
· виадукт на км 57+167 над р. Янтра;
· виадукт на км 66+207.
· виадукт на км 70+956;
В участъка са предвидени и 1 селскостопански надлез и 3 селскостопански подлеза.
ИЗПЪЛНИТЕЛ НА ДОГОВОРА ЗА ПРОЕКТИРАНЕ (ИЗГОТВЯНЕ НА ТЕХНИЧЕСКИ ПРОЕКТ) И СТРОИТЕЛСТВО: ДЗЗД „АМ РУСЕ ТЪРНОВО“. Партньори в обединението са: „Европейски пътища“ АД, „Грома Холд“ ЕООД, „Водно строителство – Благоевград“ АД, „Витез Проспект“ АД („Автомагистрали Хемус“ АД) и „Пътпроект 2000“ ООД.
ДОГОВОР: № РД-37-86 от 07.11.2022 г.
СТОЙНОСТ: 660 425 563.84 лв. без ДДС или 337 670 228.93 € без ДДС
СРОК НА ДОГОВОРА: 2012календарни дни 
ИЗПЪЛНИТЕЛ НА СТРОИТЕЛНИЯ НАДЗОР: ДЗЗД „ЛИДЕР КОНСУЛТ“. Партньори в обединението са: „Трафик Холдинг“ ЕООД, „Строл - 1000“ АД, „ЕН АР Консулт“ ЕООД и „Де Ни Ди“ ЕООД.
ДОГОВОР: № РД-37-102 от 21.12.2022 г.
СТОЙНОСТ: 10 823 963,25 лв. без ДДС или 5 534 204.53 € без ДДС
СРОК НА ДОГОВОРА:  до датата на изтичане на последния гаранционен срок за строежа

На 19.12.2022 г. е стартирал срокът за проектиране за участъка, като  участък 2следва да завърши средата на 2028 г.
За обекта са издадени Разрешение за строеж №РС-85 от 14.11.2023 г. за участък от км 61+140 до км 69+040 – директно трасе и Разрешение за строеж №РС-41 от 09.06.2025 г. за участъци от км 40+640 до км 61+140 и от км 69+040 до км 76+040 – директно трасе, с което е осигурено и се извършва изпълнението но строително-монтажни работи по цялото трасе на Обход на гр. Бяла от км 40+640 до км 76+040.
Участък № 3: Бяла - Велико Търново (пресичане с път I-5 Велико Търново - Габрово) от км 76+040 до км 133+240 - дължина 57,2 км.
Бе стартирана и на 11.08.2026 г. бе прекратена процедура за избор на изпълнител с предмет:  „Определяне на изпълнител на проектиране (изготвяне на технически проект и ПУП-ПП) и строителство на обект: „Автомагистрала „Русе - Велико Търново“ Участък „Бяла – Велико Търново“, по три обособени позиции: Обособена позиция № 1: Подучастък № 1: от км 76+040 до пресичането с АМ „Хемус“ Обособена позиция № 2: Подучастък № 2 от пресичане с АМ „Хемус“ чрез пътен възел до пресичане с път I-4 чрез пътен възел Обособена позиция № 3: Подучастък № 3 от пресичането с път I-4 до пресичането с път II-55 чрез пътен възел“. Последващите действия по проектиране и реализация на участъка ще бъдат предприети при спазване на приложимите нормативни и административни изисквания.

